《春柳十咏 其二 金城》
清代·敦敏

伤心触目柳初眠，流涕攀条倍自怜。人已何堪空寄恨，树犹如此忆当年。

新枝玉笛歌边调，旧种金城长暮烟。相对无端思往事，关情最是艳阳天。

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。